Sykehjem smadret i Texas-eksplosjonen
For øyeblikket er det natt i den hardt rammede småbyen West. Det er rundt 170 skadde, for mange av dem er tilstanden kritisk. Svært tidlige meldinger antydet at opptil 70 personer kan være drept. Det offisielle bekreftede tallet er foreløpig mellom fem til femten døde.Blant byggene som er hardest rammet er sykehjemmet West Rest Heaven, den lokale skolen og en boligblokk med 50 leiligheter. - Bare det som kan beskrives som et skjelett av bygningen, står igjen, forteller D.L. Wilson fra delstatens beredskapsdepartement.Myndighetene er også redd for at flere kjemikalietanker på området skal gå i luften. William Burch bestemte seg raskt for å bidra i hjelpearbeidet da han hørte eksplosjonen. Han bor over seks kilometer fra fabrikken, men kjente rystelsene og så røyken fra brannen. - Jeg sa til alle: «Vi er nødt til å dra». Da vi kom til sykehjemmet var det komplett kaos. Det var ingen redningsetater der ennå, så min kone - en pensjonert sykepleier fra flyforsvaret - og jeg gikk inn i hver vår del av sykehjemmet, forteller Burch.En stor røyksøyle steg opp fra anlegget etter eksplosjonen litt før klokken 20 onsdag kveld lokal tid. West ligger i nærheten av byen Waco i den vestlige delen av Texas. - Det er mye ødeleggelse. Jeg har aldri sett noe slikt før. Det ser ut som en krigssone med alle vrakrestene, sier sheriff Parnell McNamara fra McLennan fylke. Eksplosjonen skjedde mens brannmenn forsøkte å slukke en mindre brann ved anlegget. Ifølge lokale myndighetene er det mest trolig snakk om en ulykke - ikke en kriminell handling. .
En av de nærmeste naboene til kunstgjødselfabrikken som gikk i lufta i Texas, er et sykehjem. Øyenvitner forteller om grusomme scener.